Document ID: 32001D0020

Komission päätös,
tehty 21 päivänä joulukuuta 2000,
Espanjan kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/128/EY muuttamisesta
(tiedoksiannettu numerolla K(2000) 4009)
(Ainoastaan espanjankielinen teksti on todistusvoimainen)
(2001/20/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(1) ja erityisesti sen 5 ja 6 artiklan,
ottaa huomioon yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY(2) ja erityisesti sen 9 artiklan 1 kohdan,
sekä katsoo seuraavaa:
(1) Espanjan kalastuslaivaston monivuotisen ohjausohjelman (MOO) hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi 16 päivänä joulukuuta 1997 tehdyssä komission päätöksessä 98/128/EY(3) kullekin kalastuslaivaston osalle vahvistetaan kapasiteettitavoitteet.
(2) Muiden kokonaispituudeltaan alle 12-metristen alusten kuin troolareiden kapasiteettitavoitteet vahvistetaan MOO III:n tavoitteita vastaavalle tasolle.
(3) Päätöksen 97/413/EY 3 artiklan mukaisesti muiden kokonaispituudeltaan alle 12 metriä olevien alusten kuin troolareiden kokonaiskapasiteetti voi lisääntyä tammikuun 1 päivän 1997 vallitsevasta tasosta tai MOO III:n tavoitteita vastaavasta tasosta merenkulun turvallisuuden parantamista koskevien ohjelmien yhteydessä 31 päivään joulukuuta 2001 asti.
(4) Tällaisten Espanjan laivastoon kuuluvien alusten konetehoa olisi lisättävä riittävän turvallisuusmarginaalin varmistamiseksi huonoissa sääoloissa.
(5) Espanjan viranomaiset toteuttavat tästä syystä moottorien vaihto-ohjelman, johon alusten omistajia kehotetaan osallistumaan vapaaehtoisuuden pohjalta.
(6) Tätä ohjelmaa koskevat yksityiskohtaiset tiedot on toimitettu komissiolle.
(7) Kyseisen laivastonosan tehotavoitteita olisi tarkistettava sen konetehon lisääntymiseen vastaamiseksi.
(8) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Espanjan kalastuslaivaston monivuotista ohjausohjelmaa kaudella 1997-2001 koskeva tavoitetaulukko, joka esitetään alaviitteineen tämän päätöksen liitteessä, kumoaa ja korvaa päätöksen 98/128/EY liitteessä esitetyn tavoitetaulukon.
2 artikla
Tämä päätös on osoitettu Espanjan kuningaskunnalle.
Tehty Brysselissä 21 päivänä joulukuuta 2000.

Labels: 18
6